Flavell Te Ururoa: Marine and Coastal Area (Takutai Moana) Bill — In Committee Speaker Recalled In Committee 
Flavell Te Ururoa: Marine and Coastal Area (Takutai Moana) Bill — In Committee Speaker Recalled In Committee 
[Volume:670;Page:17335] 
TE URUROA FLAVELL (Maori Party—Waiariki) 
: 
 Tena koe Mr Chairman kia ora tatou e te Whare. Kua tu ake mo te wa poto kaua mo te wa roa. Na runga i te aha? Na runga i te mea he hiahia noku ki te whaiwhai haere i te korero o nga matua o nga tupuna whakatikahia te he ki te pono. Na runga i tera korero koi nei au i tu ake. Kua rongo ake i te ahuatanga o nga korero mo tenei wahanga me te ki atu a a nga tau kei mua i te aroaro ko nga korero ka korerohia i roto i te Whare nei a ka tuhia ki roto i te  
Hansard 
 mo ake ake ake tonu atu. No reira kua tu ake kei pohehe etahi kaore te mema o te nota i reira i te wa i whiriwhirihia enei take nui whakaharahara. 
Mo te roanga o te tau kua hipa ake i a matou o te Pati Maori me te Nahinara e titiro ana ki tenei wahanga te wahanga tuatoru; i a matou e titiro ana ki nga customary interests ki nga protected customary rights ki nga controls i tono mai te Minita i nga korero katoa ki roto i te Pati Maori ki reira wetewetengia ai. I a matou e korero ana mo te determination of customary marine title the rights under customary marine title accommodated activities i tae mai te Minita ia wiki ia wiki ki te whakamarama mai ki te kahui Maori ki te hohonutanga o era take me ta matou korero patai ki a ia. I a matou e titiro ana ki nga Resource Management Act permission rights ki nga conservation rights i reira te mema o te nota i roto i to matou kahui e whakarongo ana ki nga korero mo te hohonutanga o enei korero. Ka mutu i a matou e ata wetewete ana i nga protection purposes tenei wahanga o te mea nei i ahei tonu te mema ki te patai i te Minita ki te ata patai ki nga kaiawhina o te Pati Maori mo te hohonutanga o enei take tae atu ki nga taonga tuturu ki te status of minerals mo te ahuatanga o nga planning documents o roto i tenei wahanga ka mutu ko te katoa. I te watea matou katoa tae atu ki tera mema te patai i nga patai te whiu atu i te patai ki te tangata kia taea ai e matou te ruku ki roto i te hohonutanga o te take nei. 
Engari karekau he paku patai i puta karekau. Karekau he paku korero i puta kei pohehe a no matou anake tenei whiriwhiringa karekau kao. Matou katoa i titiro ki te hohonutanga o te protection purposes enei ahuatanga katoa. No reira ko taku noa ake ko te ki atu tae ra ano ki te po whakamutunga mo te wa ka tae mai tenei pire ki konei matou tokorima i reira. Matou tokorima i reira. I pa te ringa ki te pire nei tokorima nga ringa i pa ki te pire nei. No reira ko taku noa ake he whakamarama mo te pukapuka a nga tau kei mua i te aroaro. 
Ae ko te Pati Maori e noho nei i te taha o te Kawanatanga ki te ata whiriwhiri te whakatikatika i nga kupu katoa i nga korero katoa ki te whakahe i te mahi tukino a te Ropu Reipa i te wa i a ratou a ki te whakatikatika i te he i tau mai ki runga i te iwi Maori ki te whakatikatika i tera he. Koi nei te hua o ena korero. Okorima te hunga i wetewete i te take nei a tokowha i tona mutunga mai i whaiwhai haere ki tona mutunga. He whakamarama ake tenei ki te Whare mo ake nei. 
[ 
Thank you Mr Chairman and greetings to the House. I rise for a brief moment not a long one. And for what purpose? It is because I want to follow up advice of the elders and ancestors which is to correct a mistruth with the truth. So I rise. I have heard the contributions made to this part of the bill and remind members that what is stated in this House is recorded in the  
Hansard 
 for the future and for ever. Therefore I rise in case some members get the impression that the member from the far north was not present at the time when these very important matters were discussed and considered.  
For most of the past year we the Maori Party and National have examined this Part 3. As we looked at customary interests protected customary rights and various controls the Minister sent all the information to the Maori Party caucus for us to analyse. And while we discussed the determination of customary marine title the rights under customary marine title and accommodated activities the Minister came every week to explain the depth of those matters to the Maori Party. We questioned him then. While we were looking at the permission rights and conservation rights in the Resource Management Act the member from the far north was present in our caucus meetings listening to the details. And while we analysed the protection purposes in this part the member had the opportunity to ask questions of the Minister and to ask Maori Party staff about the complex nature of these issues. That included the status of minerals planning documents within this part everything. All of us including that member were able to ask questions so that we could delve into the complexity of this issue.  
However no questions were asked—none at all. Nothing was said then lest some assume that we made this decision on our own—no. We all looked into the deeper details about protection purposes all of these aspects. So I want to simply state that the five of us were present right up to the final night when this bill was to come before the House. All five of us were there. All five had a hand in this bill. I just want to make an explanation for the official record.  
Yes the Maori Party sits alongside the Government to carefully consider and amend any wording and statement in the bill and condemn the harmful actions of the Labour Party when it was in Government; to rectify the wrongdoing that befell the Maori people and put it right. What you have before you is the outcome. Five members analysed this matter but at the end of it four members are following it through to its conclusion. This is an explanation to the House for the record 
.]